#####  1 PRIEDAS

 prie Komiteto 2021 m. gegužės 28 d.

 posėdžio protokolinio sprendimo

 Nr. 44 P-2 (63)

Komitetas 2021 m. gegužės 28 d. posėdyje patvirtino:

1. veiksmų programos 13 prioriteto „Veiksmų, skirtų COVID-19 pandemijos sukeltai krizei įveikti, skatinimas ir pasirengimas aplinką tausojančiam, skaitmeniniam ir tvariam ekonomikos atgaivinimui“ konkretaus uždavinio **13.1.1 „Skaitmeninimo ir inovacijų, siekiant šalinti COVID-19 pandemijos pasekmes ekonomikai, didinimas“** Ekonomikos ir inovacijų ministerijos administruojamos priemonės Nr. **13.1.1-LVPA-K-861 „Kūrybiniai čekiai COVID-19“** projektų atrankos kriterijų (5) nustatymą:

|  |
| --- |
| 1. Specialusis projekto atrankos kriterijus. Projektas atitinka [Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano, patvirtinto Lietuvos Respublikos ekonomikos ir inovacijų ministro 2021 m. kovo 23 d. įsakymu Nr. 4-217 „Dėl Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano patvirtinimo“](https://eimin.lrv.lt/lt/ekonomikos-ir-inovaciju-ministerija/administracine-informacija/planavimo-dokumentai/strateginiai-veiklos-planai/ekonomikos-ir-inovaciju-ministerijos-2021-2023-m-strateginis-veiklos-planas) (toliau – 2021–2023 metų strateginis veiklos planas), nuostatas.\* |
| *\* Vertinama, ar projektas prisideda prie 2021–2023 metų strateginio veiklos plano pirmojo tikslo „Didinti šalies ekonomikos konkurencingumą, verslo produktyvumą ir aukštos pridėtinės vertės verslo lyginamąją dalį“ antrojo uždavinio „Kurti ir diegti pažangiąsias technologijas ir inovacijas bei skatinti jų sklaidą“ įgyvendinimo. Siekiant pirmojo 2021– 2023 metų strateginio veiklos plano tikslo įgyvendinimo, projektu turi būti siekiama padidinti ekonomikos konkurencingumą, o siekiant antrojo uždavinio įgyvendinimo turi būti kuriamos ir diegiamos netechnologinės inovacijos.* |

|  |
| --- |
| 2. Specialusis projekto atrankos kriterijus. Pareiškėjas yra labai maža, maža ar vidutinė įmonė (toliau – MVĮ), veikianti ne trumpiau kaip vienerius metus, kurios pačios pagamintos produkcijos vidutinės metinės pardavimo pajamos per trejus finansinius metus iki paraiškos pateikimo arba pajamos per laikotarpį nuo įmonės įregistravimo dienos (jeigu MVĮ įregistruota mažiau kaip prieš 3 pastaruosius finansinius metus) yra ne mažesnės kaip 50 000 Eur.\* |
| *\* Vertinama, ar pareiškėjas yra MVĮ, kuri turi pakankamai patirties, t. y. veikia ne trumpiau kaip vienerius metus iki paraiškos pateikimo, ir kuri yra finansiškai pajėgi, t. y. kurios pačios pagamintos produkcijos vidutinės metinės pardavimo pajamos pagal pastarųjų trejų finansinių metų iki paraiškos pateikimo arba per laiką nuo įmonės įregistravimo dienos (jei MVĮ įregistruota mažiau kaip prieš 3 pastaruosius finansinius metus) patvirtintus metinių finansinių ataskaitų rinkinių duomenis yra ne mažesnės kaip 50 000 Eur, įgyvendinti projekte numatytas veiklas.**Pareiškėjas yra veikianti įmonė, t. y. Juridinių asmenų registre įregistruota įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinių finansinių ataskaitų rinkinius Juridinių asmenų registrui.**Įmonės pačios pagamintos produkcijos pajamos tikrinamos pagal metinių finansinių ataskaitų rinkinių duomenis.**Paties pagaminta produkcija – įmonės gaminami gaminiai ir (arba) teikiamos paslaugos.**Šis projektų atrankos kriterijus taikomas tik paraiškos vertinimo metu, nes MVĮ, gavusios paramą ir sėkmingai išplėtusios veiklą, statusas gali pasikeisti, t. y. ji gali tapti, pvz., iš mažos vidutine įmone.* |

|  |
| --- |
| 3. Specialusis projekto atrankos kriterijus. Projekto įgyvendinimo metu planuojamos įsigyti kūrybinių ir kultūrinių industrijų sektoriaus paslaugos.\* |
| *\* Vertinama, ar projektu planuojamos įsigyti paslaugos yra teikiamos kūrybinių ir kultūrinių industrijų sektoriuje veikiančio fizinio asmens ar įmonės (toliau – paslaugos), kuris(-i) veikia ne trumpiau kaip 1 metus. Kūrybinių ir kultūrinių industrijų sektoriuje veikiančio fizinio ar juridinio asmens vykdoma pagrindinė ekonominė veikla turi atitikti Kultūros ir kūrybinėms industrijoms priskiriamus veiklų kodus pagal Ekonominės veiklos rūšių klasifikatorių (EVRK), nustatytus* [*Kultūros ir kūrybinių industrijų politikos 2015–2021 metų plėtros krypčių, patvirtintų Lietuvos Respublikos kultūros ministro 2015 m. liepos 31 d. įsakymu Nr.  ĮV-524 „Dėl Kultūros ir kūrybinių industrijų politikos 2015–2021 metų plėtros krypčių patvirtinimo“, priede Nr. 4 „Kultūros ir kūrybinėms industrijoms priskiriamų veiklų kodai pagal Ekonominės veiklos rūšių klasifikatorių (EVRK)“*](https://www.e-tar.lt/portal/lt/legalAct/4a213850378411e5aee6f3ae4a9cfa2d/asr)*.**Pareiškėjas kartu su paraiška pateikia su kūrybinių ir kultūrinių industrijų sektoriuje veikiančiu fiziniu asmeniu ar įmone sudarytą darbo arba paslaugų teikimo sutartį (gali būti preliminarioji paslaugų teikimo sutartis).* |

|  |
| --- |
| 4. Prioritetinis projektų atrankos kriterijus. Viešųjų investicijų poveikis pareiškėjo pajamų augimo potencialui.\* |
| *\* Prioritetas suteikiamas projektams, kurių pareiškėjai turės didesnį viešųjų investicijų poveikį pajamų augimo potencialui (proc.).**Investicijas gavusios įmonės viešųjų investicijų poveikis pajamų padidėjimui skaičiuojamas pagal formulę:**F=P/I\*100 proc., kur:* *F – investicijas gavusios įmonės investicijų poveikis pajamų padidėjimui procentais;**I – projektui skirta viešoji investicija (subsidija) eurais;**P – pokyčio rezultato rodiklis (kintamasis): „Įmonės, dalyvavusios projekto veiklose, pajamų pokytis“, rodiklis R.N.842-2, eurais.**Nurodomas įmonės, dalyvavusios projekto veiklose, pajamų pokytis, kuris apskaičiuojamas kaip skirtumas tarp planuojamų pajamų per 1 metus po projekto finansavimo pabaigos ir pajamų paraiškos pateikimo metais, pagal su paraiška pateiktų paraiškos pateikimo metų metinių finansinių ataskaitų rinkinių duomenis.**Aukštesnis įvertinimas nustatomas didesnį augimo potencialą santykyje su gauta viešąja investicija (proc.) numatantiems MVĮ projektams.* *Šiam prioritetiniam projektų atrankos kriterijui taikomas didžiausias vertinimo svorio koeficientas.* |

|  |
| --- |
| 5. Prioritetinis projektų atrankos kriterijus. Pareiškėjo pajamų kritimas.\* |
| *\* Prioritetas suteikiamas pareiškėjams, kurių ekonominės veiklos vidutinės vieno mėnesio pajamos, skaičiuojant nuo 2020 m. lapkričio 1 d. iki 2021 m. sausio 31 d., palyginti su 2019 metų ir 2020 metų atitinkamo laikotarpio vidutinėmis vieno mėnesio pajamomis, sumažėjo ne mažiau kaip 30 procentų.**Ekonominės veiklos vidutinės vieno mėnesio pajamos vertinamos remiantis Valstybinei mokesčių inspekcijai prie Lietuvos Respublikos finansų ministerijos pridėtinės vertės mokesčio (toliau – PVM) deklaracijoje deklaruotais, o neteikiantiems PVM deklaracijų – pareiškėjo teikiamoje paraiškoje deklaruotais atitinkamo laikotarpio duomenimis.**Aukštesnis įvertinimas nustatomas didesnį pajamų kritimą turinčių MVĮ projektams.* |

2. veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ konkretaus uždavinio **5.3.2 „Padidinti vandens tiekimo ir nuotekų tvarkymo paslaugų prieinamumą ir sistemos efektyvumą“** Aplinkos ministerijos administruojamos priemonės Nr. **05.3.2-VIPA-T-024 „Nuotekų surinkimo tinklų plėtra“** projektų atrankos kriterijaus (1) keitimą:

|  |
| --- |
| 2.Specialusis projektų atrankos kriterijus. ~~Įgyvendinamas~~ ~~projektas~~ **Projektas** turi atitikti pagal Geriamojo vandens tiekimo ir nuotekų tvarkymo infrastruktūros plėtros planų rengimo [taisykles](https://e-seimas.lrs.lt/portal/legalAct/lt/TAD/TAIS.291138/asr), patvirtintas Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, ~~atnaujintą~~ **atnaujinto** savivaldybės geriamojo vandens tiekimo ir nuotekų tvarkymo infrastruktūros plėtros ~~planą~~ **plano sprendinius (jei savivaldybės geriamojo vandens tiekimo ir nuotekų tvarkymo infrastruktūros plėtros planas nėra patvirtintas paraiškos pateikimo metu, turi būti pateiktas savivaldybės tarybos patvirtintas sprendimas, kuriuo įsipareigojama, kad projekto paraiškoje (ir atitinkamai projekto sutartyje) numatytos veiklos atitiks planuojamo patvirtinti savivaldybės geriamojo vandens tiekimo ir nuotekų tvarkymo infrastruktūros plėtros plano sprendinius).\*** |
| *\* Vertinama, ar įgyvendinamo projekto veikla atitinka atnaujinto savivaldybės geriamojo vandens tiekimo ir nuotekų tvarkymo infrastruktūros plėtros plano įgyvendinimo priemones* ***(jei savivaldybės geriamojo vandens tiekimo ir nuotekų tvarkymo infrastruktūros plėtros planas nėra patvirtintas paraiškos pateikimo metu, vertinimas atliekamas remiantis savivaldybės tarybos sprendimu, kuriuo įsipareigojama, kad projekto paraiškoje (ir atitinkamai projekto sutartyje) numatytos veiklos atitiks planuojamo atnaujinti savivaldybės geriamojo vandens tiekimo ir nuotekų tvarkymo infrastruktūros plėtros plano sprendinius).*** |

3. veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ konkretaus uždavinio **5.3.2 „Padidinti vandens tiekimo ir nuotekų tvarkymo paslaugų prieinamumą ir sistemos efektyvumą“** Aplinkos ministerijos administruojamos priemonės Nr. **05.3.2-FM-F-015 „Vandentvarkos fondas“** projektų atrankos kriterijaus (1) keitimą:

|  |
| --- |
| 2. Specialusis projekto atrankos kriterijus. Galutinių naudos gavėjų įgyvendinami projektai turi atitikti pagal Geriamojo vandens tiekimo ir nuotekų tvarkymo infrastruktūros plėtros planų rengimo [taisykles](https://e-seimas.lrs.lt/portal/legalAct/lt/TAD/TAIS.291138/asr), patvirtintas Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, ~~atnaujintą~~ **atnaujinto** savivaldybės geriamojo vandens tiekimo ir nuotekų tvarkymo infrastruktūros plėtros ~~planą~~ **plano sprendinius (jei savivaldybės geriamojo vandens tiekimo ir nuotekų tvarkymo infrastruktūros plėtros planas nėra patvirtintas paraiškos pateikimo metu, turi būti pateiktas savivaldybės tarybos patvirtintas sprendimas, kuriuo įsipareigojama, kad projekto paraiškoje (ir atitinkamai projekto sutartyje) numatytos veiklos atitiks planuojamo patvirtinti savivaldybės geriamojo vandens tiekimo ir nuotekų tvarkymo infrastruktūros plėtros plano sprendinius).**\* |
| *\* Vertinama, ar galutinių naudos gavėjų įgyvendinamų projektų veiklos atitinka* ***atnaujinto*** *savivaldybės geriamojo vandens tiekimo ir nuotekų tvarkymo infrastruktūros plėtros plano įgyvendinimo priemones* ***(jei savivaldybės geriamojo vandens tiekimo ir nuotekų tvarkymo infrastruktūros plėtros planas nėra patvirtintas paraiškos pateikimo metu, vertinimas atliekamas remiantis savivaldybės tarybos patvirtintu sprendimu, kuriuo įsipareigojama, kad projekto paraiškoje (ir atitinkamai projekto sutartyje) numatytos veiklos atitiks planuojamo atnaujinti savivaldybės geriamojo vandens tiekimo ir nuotekų tvarkymo infrastruktūros plėtros plano sprendinius).*** |